|  |
| --- |
| Iepirkuma LPP 2019/64  nolikuma **17.pielikums** |

**PROJEKTS**

**LĪGUMS Nr. \_\_\_\_\_\_\_**

**Ēdināšanas pakalpojuma nodrošināšana Liepājas Raiņa 6.vidusskolas izglītojamiem atbilstoši Zaļā publiskā iepirkuma kritērijiem**

Liepājā 2019.gada \_\_\_\_. \_\_\_\_\_\_\_\_\_\_\_\_\_\_\_.

**Liepājas Raiņa 6.vidusskola**, Izglītības iestādes reģistrācijas Nr. 3013900933 (Liepājas pilsētas Izglītības pārvaldes reģistrācijas Nr. 90000063151), adrese: Ganību iela 106, Liepāja, LV–3411, kuras vārdā uz Nolikuma pamata rīkojas direktors Kārlis Strautiņš (turpmāk – PAKALPOJUMA ŅĒMĒJS), no vienas puses, un

**\_\_\_\_\_\_\_\_\_**, reģistrācijas numurs\_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_, kuras vārdā, saskaņā ar \_\_\_\_\_\_\_\_\_\_\_\_, rīkojas tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(turpmāk – PAKALPOJUMA SNIEDZĒJS)no otras puses (turpmāk atsevišķi/kopā sauktas Puse/Puses), pamatojoties uz iepirkuma “Ēdināšanas pakalpojuma nodrošināšana Liepājas Raiņa 6.vidusskolas izglītojamiem atbilstoši Zaļā publiskā iepirkuma kritērijiem” (LPP 2019/64) rezultātiem noslēdz šo līgumu (turpmāk – līgums).

**1.LĪGUMA PRIEKŠMETS**

1.1. PAKALPOJUMA ŅĒMĒJS uzdod, bet PAKALPOJUMA SNIEDZĒJS apņemas nodrošināt ēdināšanas pakalpojumu Liepājas Raiņa 6.vidusskolas izglītojamiem un darbiniekiem saskaņā ar tehnisko specifikāciju, PAKALPOJUMA SNIEDZĒJA piedāvājumu iepirkumā, līgumu un tā pielikumu noteikumiem, Latvijas Republikā spēkā esošajiem normatīvajiem aktiem, kas attiecas uz līguma priekšmetu.

1.2. PAKALPOJUMA ŅĒMĒJS nodod un PAKALPOJUMA SNIEDZĒJS pieņem bezatlīdzības lietošanā 1.1.punktā norādītās izglītības iestādes ēdnīcas zāli ar mērķi – nodrošināt ēdināšanas pakalpojuma sniegšanu izglītības iestādes izglītojamiem un darbiniekiem.

1.3. PAKALPOJUMA ŅĒMĒJS nodod un PAKALPOJUMA SNIEDZĒJS pieņem atlīdzības lietošanā ēdināšanas bloka telpas, iekārtas un aprīkojumu šī līguma 1.1.punktā norādītajā izglītības iestādē ar mērķi – nodrošināt ēdināšanas pakalpojuma sniegšanu izglītības iestādes izglītojamiem un darbiniekiem.

1.4. Ēdināšanas bloka telpas, ēdnīcas zāli, iekārtas un aprīkojumu Liepājas Raiņa 6.vidusskolā (Ganību ielā 106, Liepājā) izmanto ēdiena pagatavošanai un ēdiena izdalei iestādes izglītojamiem un darbiniekiem uz vietas.

1.5. PAKALPOJUMA SNIEDZĒJS par saviem līdzekļiem iegādājas un nodrošina telpas ar ēdināšanas pakalpojuma sniegšanai nepieciešamo aprīkojumu un iekārtām, ēdiena izdales līniju, kases aparātu, vairākkārtīgi lietojamiem traukiem un galda piederumiem ēdienu un dzērienu pasniegšanai.

1.6. PAKALPOJUMA SNIEDZĒJS visā ēdināšanas pakalpojuma sniegšanas laikā piedalās programmā valsts un Eiropas Savienības atbalsts augļu, dārzeņu un piena piegādei izglītības iestādēm atbilstoši Ministru kabineta 2017.gada 16.augusta noteikumiem Nr.485 “Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm”, veicot programmas darbības laikā 5.- 9.klašu izglītojamiem produktu izdali ārpus pusdienu ēdienreizes saskaņā ar PAKALPOJUMA ŅEMĒJA noteikto kārtību.

1.7. Telpas, ieskaitot visas komunikācijas (elektrības, siltuma, ūdens, kanalizācijas mezglu sistēmas un ventilācijas sistēmas) un sanitāro mezglu, tiek nodotas tādā stāvoklī, kādā tās ir nodošanas dienā. Iznomātās telpas nododot, PAKALPOJUMA ŅĒMĒJS un PAKALPOJUMA SNIEDZĒJS paraksta ēdināšanas bloka telpu nodošanas un pieņemšanas aktu (*līguma 9.pielikums*), kas ir šī līguma neatņemama sastāvdaļa.

**2. LĪGUMA TERMIŅŠ**

2.1. Līguma izpildes termiņš ir **5 (pieci)** gadi, sākot no 2019.gada 25.augusta.

2.2. Ēdināšanas pakalpojums katra gada ietvaros tiek sniegts 9 (deviņus) mēnešus – no katra gada 1.septembra līdz nākamā gada 31. maijam.

2.5. Līgums noslēgts uz laiku līdz *\_\_\_\_\_\_\_\_\_\_\_\_ (gads, datums, mēnesis).*

2.6.PAKALPOJUMA ŅĒMĒJSvar saīsināt līguma termiņu, ja Liepājas Raiņa 6.vidusskola tiek likvidēta vai reorganizēta, par to informējot PAKALPOJUMA SNIEDZĒJU vismaz 1 (vienu) mēnesi iepriekš.

2.7. Līguma darbības termiņā netiek ieskaitīts laiks, ja PAKALPOJUMA ŅĒMĒJS Liepājas Raiņa 6.vidusskolā veic būvdarbus – ēkas vai telpu grupas atjaunošanu vai pārbūvi, kuru laikā izglītības iestādē nenotiek mācību process, un nav nepieciešama ēdināšanas pakalpojuma sniegšana iestādes izglītojamiem šajā izglītības iestādē. Tādā gadījumā līguma darbības termiņš attiecīgi tiek pagarināts par veikto būvdarbu izpildes laiku. Par šādu būvdarbu veikšanu PAKALPOJUMA SNIEDZĒJS tiek informēts vismaz 1 (vienu) mēnesi pirms to uzsākšanas.

**3. PAKALPOJUMA ŅĒMĒJA TIESĪBAS UN PIENĀKUMI**

3.1. PAKALPOJUMA ŅĒMĒJS garantē, ka PAKALPOJUMA SNIEDZĒJS var netraucēti izmantot lietošanā nodotās telpas līguma izpildes laikā bez jebkāda pārtraukuma vai traucējuma no PAKALPOJUMA ŅĒMĒJA puses, ja PAKALPOJUMA SNIEDZĒJS pilda līgumā noteiktās saistības.

3.2. PAKALPOJUMA ŅĒMĒJAM ir tiesības PAKALPOJUMA SNIEDZĒJA klātbūtnē ienākt telpās, lai apskatītu telpas, kā arī novērtētu to tehnisko stāvokli, ekspluatēšanas noteikumu ievērošanu un izmantošanu atbilstoši līgumā noteiktajam mērķim, vienlaicīgi netraucējot PAKALPOJUMA SNIEDZĒJA saimniecisko darbību.

3.3. Liepājas pilsētas pašvaldības iestādes „LIEPĀJAS PILSĒTAS IZGLĪTĪBAS PĀRVALDE” darba aizsardzības speciālistam ir tiesības PAKALPOJUMA SNIEDZĒJA atbildīgās personas klātbūtnē pārbaudīt ugunsdrošības noteikumu izpildi PAKALPOJUMA SNIEDZĒJA lietošanā nodotajās telpās.

3.4. PAKALPOJUMA ŅĒMĒJS atlīdzina PAKALPOJUMA SNIEDZĒJAM izdevumus, kurus rakstiskā veidā akceptējis un, kas palielinājuši ēkas vērtību, ja PAKALPOJUMA ŅĒMĒJS pirms termiņa lauž šo līgumu (izņemot gadījumus, kad pamats līguma izbeigšanai ir 7.2.punkta nosacījumi).

3.5. PAKALPOJUMA ŅĒMĒJS PAKALPOJUMA SNIEDZĒJA veiktos ieguldījumus nomāto telpu remontā atlīdzina tikai tādos gadījumos, ja ieguldījumi rakstiskā veidā saskaņoti ar PAKALPOJUMA ŅĒMĒJU, un pirms to veikšanas, Puses rakstiski vienojušās par to atlīdzināšanu.

3.6. Ar izdevumu atlīdzināšanu par ieguldījumu nomāto telpu remontā PAKALPOJUMA ŅĒMĒJS saprot PAKALPOJUMA SNIEDZĒJA atbrīvošanu no telpu nomas maksas uz noteiktu laika periodu, un pēc šīs atlaides saņemšanas, ieguldījumi nomāto telpu remontā pāriet PAKALPOJUMA ŅĒMĒJA īpašumā.

3.7. PAKALPOJUMA ŅĒMĒJS apņemas pēc PAKALPOJUMA SNIEDZĒJA iesniegtajiem un izglītības iestādes direktora apstiprinātajiem rēķiniem pārskaitīt budžeta līdzekļus par sniegtajiem ēdināšanas pakalpojumiem, kurus PAKALPOJUMA ŅĒMĒJS pārskaita PAKALPOJUMA SNIEDZĒJAM divas reizes mēnesī - par laika periodu no 1. - 15.datumam un par laika periodu no 16. - 31.datumam 5 (piecu) darba dienu laikā pēc rēķina un akta saņemšanas Liepājas pilsētas pašvaldības iestādes „LIEPĀJAS PILSĒTAS IZGLĪTĪBAS PĀRVALDE” grāmatvedībā.

3.8. Izglītības iestādes medicīnas māsa, pamatojoties uz normatīvajiem aktiem, katru dienu veic izglītojamo ēdināšanas kontroli un saskaņo ar PAKALPOJUMA SNIEDZĒJU ēdienkarti ar uzturvielu un enerģētiskās vērtības aprēķiniem laika periodam no vienas līdz divām nedēļām.

3.9. PAKALPOJUMA ŅĒMĒJS veic piegādāto pārtikas produktu izcelsmes un kvalitātes pārbaudes.

3.10. Liepājas pilsētas pašvaldības iestādes „LIEPĀJAS PILSĒTAS IZGLĪTĪBAS PĀRVALDE” uztura speciālistam ir tiesības PAKALPOJUMA SNIEDZĒJA atbildīgās personas klātbūtnē pārbaudīt ēdienu pagatavošanas procesus, sagatavoto ēdienu kvalitāti, to atbilstību tehnoloģiskajai dokumentācijai.

3.11. Liepājas pilsētas pašvaldības iestādes „LIEPĀJAS PILSĒTAS IZGLĪTĪBAS PĀRVALDE” iepirkuma speciālistam ir tiesības PAKALPOJUMA SNIEDZĒJA atbildīgās personas klātbūtnē pārbaudīt ēdienkartē izmantojamo produktu atbilstību Iepirkuma nolikuma prasībām un atbilstību PAKALPOJUMA SNIEDZĒJA piedāvājumam iepirkumā.

3.12. PAKALPOJUMA ŅĒMĒJA un PAKALPOJUMA SIEDZĒJA strīdus gadījumā par pagatavoto ēdienu kvalitāti, kā arī to neatbilstību tehnoloģiskajai dokumentācijai, ēdienkartē izmantojamo produktu neatbilstību Iepirkuma nolikuma prasībām un PAKALPOJUMA SNIEDZĒJA piedāvājumam iepirkumā, tiek izveidota komisija, kuras sastāvā ir abu Pušu pārstāvji, kuri ir tiesīgi parakstīt sastādīto aktu par konstatētajiem pārkāpumiem. Ja kādas Puses pārstāvis atsakās piedalīties komisijas darbā vai atsakās parakstīt aktu, tad PAKALPOJUMA ŅĒMĒJS vienpusēji sastāda aktu, par to rakstiski 3 (trīs) darba dienu laikā informējot PAKALPOJUMA SNIEDZĒJU.

3.13. PAKALPOJUMA ŅĒMĒJS nodrošina noslēgtā ēdināšanas pakalpojuma līguma ar pielikumiem vai tā kopijas pieejamību uz vietas iestādē, kurā tiek sniegti ēdināšanas pakalpojumi.

3.14. Ja PAKALPOJUMA SNIEDZĒJS neievēro kādu no līguma 4.16., 4.18., 4.19., 4.20., 4.21.,4.22., 4.23., 4.24., 4.25., 4.26., 4.27., 4.32. un 4.33. punktiem, PAKALPOJUMA ŅĒMĒJAM ir tiesības sastādīt aktu par konstatēto pārkāpumu par katru šādu gadījumu. Aktu par konstatēto pārkāpumu paraksta abas Puses. Ja PAKALPOJUMA SNIEDZĒJS atsakās parakstīt aktu, tad PAKALPOJUMA ŅĒMĒJS vienpusēji sastāda aktu, par to rakstiski 3 (trīs) darba dienu laikā informējot PAKALPOJUMA SNIEDZĒJU.

**4. PAKALPOJUMA SNIEDZĒJA TIESĪBAS UN PIENĀKUMI**

4.1. PAKALPOJUMA SNIEDZĒJS ir atbildīgs par higiēnu, elektrodrošību un ugunsdrošību PAKALPOJUMA SNIEDZĒJA lietošanā nodotajās ēdināšanas bloka telpās un ēdnīcas zālē atbilstoši normatīvajos aktos noteiktajām prasībām, ievērojot to izpildi visā līguma termiņa laikā.

4.2 PAKALPOJUMA SNIEDZĒJS nedrīkst nomātās telpas nodot apakšnomā trešajām personām.

4.3. PAKALPOJUMA SNIEDZĒJAM ir tiesības lietošanai nodotās telpas lietot tikai šajā līgumā noteiktajam mērķim, ievērojot normatīvos aktus.

4.4. PAKALPOJUMA ŅĒMĒJS un PAKALPOJUMA SNIEDZĒJS pirms telpu izmantošanas uzsākšanas sastāda nodošanas un pieņemšanas aktu par telpu, tehnisko stāvokli, kuru pievieno šim līgumam.

4.5. PAKALPOJUMA SNIEDZĒJAM ir saistošas valsts varas, pašvaldības un PAKALPOJUMA ŅĒMĒJA prasības par telpu un apkārtējās teritorijas uzturēšanas kārtību.

4.6. PAKALPOJUMA SNIEDZĒJAM ir pienākums nodrošināt telpu, inženiertehnisko tīklu un komunikāciju pareizu izmantošanu un pasargāšanu no bojājumiem atbilstoši normatīvajiem aktiem un lietošanas instrukciju noteikumiem.

4.7. PAKALPOJUMA SNIEDZĒJS nodrošina, ka sev piederošās piedāvājumā iekļautās iekārtas, kuras ir energoefektīvas, ar ūdens taupīšanas iespējām, bet ledusskapji nesatur ozona slāni noārdošas vielas, uzstāda 1 (viena) mēneša laikā no līguma izpildes dienas.

4.8. PAKALPOJUMA SNIEDZĒJAM, uzstādot sev piederošas iekārtas saimnieciskās darbības veikšanai, pirms iekārtu uzstādīšanas nepieciešams rakstisks saskaņojums ar Liepājas pilsētas pašvaldības iestādes “Liepājas pilsētas Izglītības pārvalde” Tehnisko nodaļu. Ja nepieciešama jaudas palielināšana, izdevumus par to sedz PAKALPOJUMA SNIEDZĒJS.

4.9. PAKALPOJUMA SNIEDZĒJS veic telpu kosmētisko remontu par saviem līdzekļiem atbilstoši higiēniskajām prasībām.

4.10 Līguma 4.9.punktā minētos remonta darbus PAKALPOJUMA SNIEDZĒJS veic pēc darbu veidu un termiņu saskaņošanas ar PAKALPOJUMA ŅĒMĒJU.

4.11. PAKALPOJUMA SNIEDZĒJS apņemas nodrošināt aprīkojuma un inventāra pareizu ekspluatāciju un uzturēšanu tehniskā kārtībā. PAKALPOJUMA SNIEDZĒJS par saviem līdzekļiem veic iekārtu remontu līguma darbības laikā.

4.12. PAKALPOJUMA SNIEDZĒJS nodrošina kanalizācijas un ventilācijas sistēmas, un tauku atdalītāja iekārtas funkcionēšanu un apkalpošanu. Tauku atdalītāja iekārtas tīrīšanu PAKALPOJUMA SNIEDZĒJS veic pēc nepieciešamības, bet ne retāk kā 1 (vienu) reizi gadā.

4.13. PAKALPOJUMA SNIEDZĒJS līguma darbības laikā par saviem līdzekļiem veic inženiertīklu: elektroinstalācijas, apkures un ventilācijas sistēmas, ūdens apgādes un kanalizācijas sistēmas avārijas un tekošos remonta darbus.

4.14. PAKALPOJUMA SNIEDZĒJS līguma darbības laikā atbild par ūdens un elektrības skaitītāju plombu saglabāšanu.

4.15. PAKALPOJUMA SNIEDZĒJS veic kontrolskaitītāju verificēšanu par saviem līdzekļiem, ja ir beidzies verificēšanas termiņš, kā arī skaitītāju nomaiņu, ja tie ir bojāti.

4.16. Uzsākot līguma izpildi, PAKALPOJUMA SNIEDZĒJS slēdz līgumu par atkritumu apsaimniekošanu, uzstādot atsevišķus atkritumu konteinerus. PAKALPOJUMA SNIEDZĒJAM jānodrošina atkritumu apsaimniekošana atbilstoši 2015.gada 22.janvāra Liepājas pilsētas domes saistošiem noteikumiem Nr.5 “Liepājas pilsētas sadzīves atkritumu apsaimniekošanas noteikumi”.

4.17. Pēc PAKALPOJUMA ŅĒMĒJA pieprasījuma, PAKALPOJUMA SNIEDZĒJS sadarbojas ar PAKALPOJUMA ŅĒMĒJU un 1 (vienu) reizi mācību pusgadā izvērtē izglītojamo atsauksmes par ēdieniem un to kvalitāti. Iegūtos rezultātus PAKALPOJUMA SNIEDZĒJS izmanto pārtikas atkritumu rašanās novēršanai.

4.18. PAKALPOJUMA SNIEDZĒJS pēc līguma noslēgšanas apņemas nodrošināt ēdināšanas pakalpojumu, nepārsniedzot Liepājas pilsētas domes un Ministru kabineta noteiktās ēdināšanas maksas robežas un nodrošināt ēdienu kvalitāti atbilstoši iepirkuma prasībām. Ministru kabineta un/vai Liepājas pilsētas domes noteikto ēdināšanas maksu robežu maiņas gadījumā mainās maksa par izglītojamo ēdināšanu.

4.19. PAKALPOJUMA SNIEDZĒJS pēc līguma noslēgšanas nodrošina ēdināšanu izglītojamiem ar ārstniecības personas apstiprinātu diagnozi (piemēram, celiakija, cukura diabēts, pārtikas alerģija vai nepanesība), kuras dēļ ir nepieciešama uztura korekcija saskaņā ar ārstniecības personas rakstiskiem norādījumiem, kā arī nodrošina veģetāru ēdienkarti, ja ir iesniegts izglītojamā likumiskā pārstāvja rakstveida iesniegums. Šajos gadījumos izglītojamam tiek nodrošināta enerģētiskās vērtības un uzturvielu normām atbilstoša ēdināšana.

4.20 PAKALPOJUMA SNIEDZĒJAM visā līguma izpildes laikā 100 % (simts procentu) apmērā ir saistoša informācija atbilstoši PAKALPOJUMA SNIEDZĒJA iesniegtajam piedāvājumam iepirkumā (līguma 7.pielikums), attiecībā par bioloģiskās lauksaimniecības shēmas (BLS), nacionālās pārtikas kvalitātes shēmas (NPKS) vai lauksaimniecības produktu integrētās audzēšanas (LPIA) prasībām atbilstošo produktu piegādi no norādītā audzētāja/ražotāja un attiecībā uz Tabulā norādīto piegādes attālumu, to nepārsniedzot. Tabulas 1.produktu grupā norādītie produkti jāpiegādā Tabulā norādītajā attālumā no norādītā audzētāja/ražotāja tajā periodā, kad šie produkti pieejami atbilstoši sezonai (gadalaikam un norādītajam mēnesim) saskaņā ar Zemkopības ministrijas izstrādāto vietējo augļu, ogu un dārzeņu pieejamības kalendāru, kurš publicēts Iepirkumu uzraudzības biroja mājaslapā.

4.21. PAKALPOJUMA SNIEDZĒJAM, ja tas pats nav bioloģiskās lauksaimniecības vai nacionālās pārtikas kvalitātes shēmas, vai tās produktu kvalitātes rādītāju, vai lauksaimniecības produktu integrētās audzēšanas prasībām atbilstošu produktu ražotājs vai audzētājs, ir pienākums par produktiem, kurus PAKALPOJUMA SNIEDZĒJS norādījis savā piedāvājumā (līguma 7.pielikums), kas tiek izmantoti ēdināšanas pakalpojuma sniegšanā un atbilst minētajām prasībām, 10 (desmit) darba dienu laikā pēc līguma noslēgšanas iesniegt PAKALPOJUMA ŅĒMĒJAM ar ražotāju vai audzētāju noslēgtu sadarbības līgumu apliecinātas kopijas par attiecīgo produktu piegādi PAKALPOJUMA SNIEDZĒJAM. Līgumā jānorāda attiecīgā produkta nosaukums atbilstoši PAKALPOJUMA SNIEDZĒJA piedāvājumā sniegtajai informācijai.

4.22. PAKALPOJUMA SNIEDZĒJS nodrošina, ka uz produktu, kurš atbilst nacionālās pārtikas kvalitātes shēmas (NPKS) vai tās produktu kvalitātes rādītāju prasībām vai bioloģiskās lauksaimniecības shēmas (BLS) prasībām vai lauksaimniecības produktu integrētās audzēšanas prasībām (LPIA) iepakojuma vai pavaddokumenta piegādes brīdī ir atbilstoša norāde (marķējums).

4.23. PAKALPOJUMA SNIEDZĒJS nodrošina, ka ēdiena gatavošanā izmantos tikai tādus produktus, kas nesatur ģenētiski modificētos organismus, nesastāv no tiem un nav ražoti no tiem.

4.24. PAKALPOJUMA SNIEDZĒJS pēc līguma noslēgšanas nodrošina, ka ēdienkartē tiek iekļauti dārzeņi un augļi, ņemot vērā to sezonalitāti, ievērojot Zemkopības ministrijas izstrādāto vietējo dārzeņu, augļu un ogu pieejamības kalendāru, atbilstoši PAKALPOJUMA SNIEDZĒJA iesniegtajam piedāvājumam iepirkumāTabulas 1.produktu grupā (līguma 7.pielikums).

4.25. PAKALPOJUMA SNIEDZĒJAM ir pienākums ēdināšanas pakalpojumam izmantot nacionālās pārtikas kvalitātes shēmas (NPKS) vai bioloģiskās lauksaimniecības shēmas (BLS) prasībām, vai lauksaimniecības produktu integrētās audzēšanas prasībām (LPIA) atbilstošus pārtikas produktus, kuri piegādāti no PAKALPOJUMA SNIEDZĒJA piedāvājumā norādītā produktu ražotāja vai audzētāja. Ja objektīvu apstākļu dēļ līguma izpildes laikā mainās ražotāji vai audzētāji, tad PAKALPOJUMA SNIEDZĒJS iesniedz PAKALPOJUMA ŅĒMĒJAM rakstiskai saskaņošanai aktualizētu informāciju. Par objektīviem apstākļiem tiek uzskatīti apstākļi, ja kāds no piedāvājumā norādītajiem audzētājiem vai ražotājiem pārtrauc audzēt/ražot konkrēto produktu, vai arī kāds produkts vairs nav atbilstoši sertificēts.

4.26.PAKALPOJUMA SNIEDZĒJAM ir pienākums iesniegt vienas nedēļas ēdienkarti ar pilnas uzturvērtības un enerģētiskās vērtības aprēķiniem līdz tekošās nedēļas trešdienai par nākamo nedēļu.

4.27. PAKALPOJUMA SNIEDZĒJS 3 (trīs) darba dienu laikā pēc Pārtikas un veterinārā dienesta inspektoru veiktās pārbaudes un protokola apskatīšanai nepieciešamā koda saņemšanas, protokolu izdrukā un iesniedz PAKALPOJUMA ŅĒMĒJAM.

4.28. PAKALPOJUMA SNIEDZĒJS apņemas nepieļaut nepiederošu personu uzturēšanos nomātajās telpās.

4.29. Neatkarīgi no šī līguma darbības izbeigšanās iemesla, PAKALPOJUMA SNIEDZĒJAM ir jāatbrīvo nomātās telpas 5 (piecu) darba dienu laikā pēc līguma darbības izbeigšanās un jāsastāda par nomāto telpu stāvokli nodošanas un pieņemšanas akts.

4.30. PAKALPOJUMA SNIEDZĒJAM ir pienākums 10 (desmit) darba dienu laikā pēc līguma noslēgšanas iesniegt Profesionālās civiltiesiskās atbildības apdrošināšanas polisi, kas garantē pretendenta civiltiesiskās atbildības apdrošināšanu par sniegtajiem pakalpojumiem un saražoto/izplatīto produkciju gadījumos, ja pret pretendentu saskaņā ar civiltiesisko atbildību tiek izvirzītas pretenzijas saistībā ar kaitējumu, kas nodarīts patērētāja dzīvībai/veselībai un/vai bojājumiem, kas nodarīti patērētāja mantai. Atbildības limitam, ko zaudējumu gadījumā apdrošināšanas kompānija izmaksās Pasūtītājam visā līguma darbības laikā jābūt ne mazākam kā EUR 100 000,00 (viens simts tūkstoši euro)

4.31. PAKALPOJUMA SNIEDZĒJAM ir pienākumsnodrošināt polises darbības termiņu visu līguma izpildes laiku, ne vēlāk kā 5 (piecas) darba dienas pirms iesniegtās polises darbības termiņa beigām jāiesniedz līgumam atbilstošs polises pagarinājums.

4.32. PAKALPOJUMA SNIEDZĒJAM ir pienākums nodrošināt, ka pusdienu, kuras pašvaldība piešķir 5. – 12.klašu izglītojamiem, un komplekso pusdienu cena un sortiments ir identisks, tie paši ēdieni ietilpst arī attiecīgās dienas pusdienu izvēles ēdienkartē.

4.33. PAKALPOJUMA SNIEDZĒJAM ir saistošas piedāvājumā iesniegtās ēdienkartes 5. – 9. un 10. – 12. klašu izglītojamiem, un tās tiek izmantotas 100% (simts procentu) apmērā visā līguma izpildes laikā piedāvājumā norādītajā mēnesī (līguma 10.pielikums). Gadījumā, ja tiek mainītas normatīvajos aktos noteiktās uztura normas izglītības iestāžu izglītojamiem, ēdienkartes tiek pielāgotas, pamatojoties uz spēkā esošajiem normatīvajiem aktiem, veicot atbilstošus grozījumus līguma 10.pielikumā.

4.34. PAKALPOJUMA SNIEDZĒJS par saviem līdzekļiem nodrošina ēdienu un dzērienu pasniegšanu, lietojot atkārtoti izmantojamos galda piederumus un traukus.

**5. MAKSĀJUMI UN NORĒĶINU KĀRTĪBA**

5.1. PAKALPOJUMA SNIEDZĒJA nomas maksa mēnesī Ganību ielā 106, Liepājā:

5.1.1 par ēdināšanas bloka telpām 94,5 m² platībā EUR 0,36 par 1 m², kopā mēnesī EUR 34,02 (*trīsdesmit četri euro un 2 centi*) bez PVN, kopā ar PVN EUR 41,16 *(četrdesmit viens euro un 16 centi)*.

5.1.2.par iekārtu un aprīkojuma nomu kopā **EUR \_\_\_\_\_\_** *(summa vārdiem)*mēnesī ar PVN.

5.2. Kopējo nomas maksu mēnesī (5.1.1. un 5.1.2.punktu summa) **EUR \_\_\_\_\_\_\_\_ *(summa vārdiem)* ar PVN** PAKALPOJUMA SNIEDZĒJS ieskaita PAKALPOJUMA ŅĒMĒJA norādītajā kontā par pašreizējo mēnesi līdz mēneša 15.datumam.

5.3. Maksājuma nokavējuma gadījumā PAKALPOJUMA SNIEDZĒJS maksā līgumsodu 0,1% (nulle komats viena procenta) apmērā no nomas maksas parāda summas par katru kavējuma dienu, bet ne vairāk kā 10% (desmit procenti) no kopējās nomas maksas summas par visu līguma darbības laiku.

5.4. PAKALPOJUMA SNIEDZĒJS papildus nomas maksai apmaksā komunālos pakalpojumus saskaņā ar izrakstītajiem rēķiniem, kuri sastādīti, pamatojoties uz kontrolskaitītāju rādījumiem (aukstais un karstais ūdens, kanalizācija un elektroenerģija), līdz katra mēneša 15.datumam par iepriekšējo mēnesi.

5.5. PAKALPOJUMA SNIEDZĒJS tiek atbrīvots no maksas par apkuri.

5.6. PAKALPOJUMA SNIEDZĒJS nemaksā telpu nomas maksu un maksu par iekārtu un aprīkojuma nomu Liepājas Raiņa 6.vidusskolas vasaras atvaļinājuma laikā.

5.7. PAKALPOJUMA SNIEDZĒJS nemaksā telpu nomas maksu, ja Liepājas 8.vidusskolā tiek veikti 2.7.punktā noteiktie būvdarbi.

**6. ATBILDĪBA**

6.1. Puses ir savstarpēji atbildīgas par līgumsaistību nepildīšanu vai nepienācīgu izpildi, kā arī atlīdzina otrai Pusei radušos zaudējumus.

6.2. Puses tiek atbrīvotas no atbildības par daļēju vai pilnīgu saistību neizpildi, ja šī neizpilde radusies ārkārtēju apstākļu ietekmes rezultātā, kurus Puses nevarēja paredzēt, novērst, ietekmēt un par kuru rašanos nenes atbildību. Tās ir stihiskas nelaimes, plūdi u.c. apstākļi. Par minēto apstākļu iestāšanos nekavējoši jāinformē otra Puse.

6.3. Ja nepārvaramās varas apstākļi darbojas ilgāk kā 6 (sešus) mēnešus, katrai Pusei ir tiesības lauzt līgumu, paziņojot par to otrai Pusei 30 (trīsdesmit) dienas iepriekš.

6.4. Puses 6.2.punktā minētajos gadījumos vienojas par saistību izpildes termiņa pagarināšanu vai citu nosacījumu maiņu, kamēr darbojas šie apstākļi un to sekas.

6.5. Katra Puse ir atbildīga par zaudējumiem, kas nodarīti pašas Puses vai tās pilnvaroto personu, vai darbinieku ļaunprātības vai neuzmanības dēļ.

**7. LĪGUMSODI UN LĪGUMA IZBEIGŠANA**

7.1. PAKALPOJUMA ŅĒMĒJS ir tiesīgs piemērot līgumsodu:

7.1.1. ja PAKALPOJUMA SNIEDZĒJS neievēro kādu no līguma 4.16., 4.18., 4.19., 4.20., 4.21.,4.22., 4.23., 4.24., 4.25., 4.26., 4.27., 4.32., 4.33. punktiem, PAKALPOJUMA ŅĒMĒJAM ir tiesības piemērot PAKALPOJUMA SNIEDZĒJAM vienreizēju līgumsodu 10,00 EUR (desmit euro) apmērā par katru šādu gadījumu pēc līguma 3.14.punktā noteiktā akta sastādīšanas;

7.1.2. ja PAKALPOJUMA SNIEDZĒJS atbilstoši 4.30. punktā noteiktajam nav iesniedzis Profesionālās civiltiesiskās atbildības apdrošināšanas polisi, PAKALPOJUMA ŅĒMĒJAM ir tiesības piemērot PAKALPOJUMA SNIEDZĒJAM vienreizēju līgumsodu 50,00 EUR (piecdesmit euro) apmērā un noteikt 4.30. punktā minētās polises iesniegšanas termiņu;

7.1.3. ja PAKALPOJUMA SNIEDZĒJS atbilstoši 4.31. punktā noteiktajam nav iesniedzis Profesionālās civiltiesiskās atbildības apdrošināšanas polises pagarinājumu, PAKALPOJUMA ŅĒMĒJAM ir tiesības piemērot PAKALPOJUMA SNIEDZĒJAM vienreizēju līgumsodu 50,00 EUR (piecdesmit euro) apmērā un noteikt 4.31. punktā minētās polises pagarinājuma iesniegšanas termiņu;

7.1.4. ja PAKALPOJUMA SNIEDZĒJS atbilstoši 4.17. punkta prasībām nesadarbojas ar PAKALPOJUMA ŅĒMĒJU, PAKALPOJUMA ŅĒMĒJAM ir tiesības piemērot PAKALPOJUMA SNIEDZĒJAM līgumsodu 20,00 EUR (divdesmit euro) apmērā par katru PAKALPOJUMA ŅĒMĒJA pieprasījuma neizpildi un noteikt 4.17. punktā minētās prasības izpildes termiņu;

7.1.5.PAKALPOJUMA ŅĒMĒJAM bez papildus formalitātēm ir tiesības veikt līgumsoda summas ieskaitu veidā no jebkurām summām, ko PAKALPOJUMA SNIEDZĒJAM ir pienākums samaksāt PAKALPOJUMA ŅĒMĒJAM.

7.2. PAKALPOJUMA ŅĒMĒJS ir tiesīgs vienpusēji izbeigt līgumu, neatlīdzinot zaudējumus, jebkurā no šādiem gadījumiem:

7.2.1. ja PAKALPOJUMA SNIEDZĒJS nemaksā komunālos pakalpojumus PAKALPOJUMA ŅĒMĒJAM saskaņā ar izrakstītajiem rēķiniem ilgāk kā 30 (trīsdesmit) dienas;

7.2.2. ja PAKALPOJUMA SNIEDZĒJS nemaksā nomas maksu pilnā apmērā PAKALPOJUMA ŅĒMĒJAM ilgāk kā 30 (trīsdesmit) dienas pēc līgumā noteiktā termiņa;

7.2.3. ja PAKALPOJUMA SNIEDZĒJAM ir ierosināts maksātnespējas process.

7.2.4. ja PAKALPOJUMA SNIEDZĒJS veic patvaļīgu telpu pārbūvi vai pārplānošanu, vai maina telpu funkcionālo nozīmi;

7.2.5. ja PAKALPOJUMA SNIEDZĒJS saskaņā ar 7.1.2. punktu noteiktajā laikā neiesniedz Profesionālās civiltiesiskās atbildības apdrošināšanas polisi;

7.2.6. ja PAKALPOJUMA SNIEDZĒJS saskaņā ar 7.1.3. punktu noteiktajā laikā neiesniedz Profesionālās civiltiesiskās atbildības apdrošināšanas polises pagarinājumu;

7.2.7**.**  ja PAKALPOJUMA SNIEDZĒJS izmanto nomātās telpas, iekārtas un aprīkojumu citiem mērķiem nekā līguma 1.3.punktā paredzēts, neievēro 4.1.punktā minētos nosacījumus, bojā telpas vai neievēro 8.2.punkta nosacījumus, un ja 2 (divu) nedēļu laikā pēc PAKALPOJUMA ŅĒMĒJA rakstiska brīdinājuma attiecīgie pārkāpumi nav novērsti;

7.2.8. ja līguma 7.1.1. punktā minētie gadījumi atkārtojas vairāk kā 3 (trīs) reizes, PAKALPOJUMA ŅĒMĒJAM ir tiesības vienpusēji atkāpties no līguma, rakstiski paziņojot par to otrai pusei 1 (vienu) mēnesi iepriekš;

7.2.9. ja PAKALPOJUMA SNIEDZĒJA pagatavotais ēdiens nav kvalitatīvs un to apstiprina līguma 3.12.punkta kārtībā atkārtoti (vairāk kā trīs reizes) sastādīti akti;

7.2.10. ja PAKALPOJUMA SNIEDZĒJA sastādītā ēdienkarte netiek saskaņota, pamatojoties uz normatīvajiem aktiem;

7.2.11. ja PAKALPOJUMA SNIEDZĒJS pēc PAKALPOJUMA ŅĒMĒJA rakstiska brīdinājuma saņemšanas turpina pārkāpt jebkuru no šī līguma noteikumiem;

7.3. Līguma 7.2.punktā paredzētajos gadījumos līgums tiek izbeigts 1 (vienu) mēnesi pēc PAKALPOJUMA ŅĒMĒJA rakstiska brīdinājuma izteikšanas PAKALPOJUMA SNIEDZĒJAM.

7.4. Ja PAKALPOJUMA ŅĒMĒJS vienpusēji izbeidz līgumu saskaņā ar līguma 7.2.1., 7.2.4., 7.2.5.,7.2.6., 7.2.7. punktu, PAKALPOJUMA SNIEDZĒJS 10 (desmit) darba dienu laikā pēc PAKALPOJUMA ŅĒMĒJA paziņojuma par līguma izbeigšanu saņemšanas, maksā PAKALPOJUMA ŅĒMĒJAM līgumsodu EUR 1000,00 (viens tūkstotis euro) apmērā.

7.5. PAKALPOJUMA ŅĒMĒJAM ir tiesības, rakstiski informējot PAKALPOJUMA SNIEDZĒJU 3 (trīs) mēnešus iepriekš, vienpusēji izbeigt līgumu, neatlīdzinot PAKALPOJUMA SNIEDZĒJA zaudējumus, kuri saistīti ar līguma pirmstermiņa izbeigšanu, ja nomas objekts PAKALPOJUMA ŅĒMĒJAM ir nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai.

7.6. PAKALPOJUMA SNIEDZĒJS var vienpusēji izbeigt līgumu, 3 (trīs) mēnešus iepriekš rakstiski paziņojot PAKALPOJUMA ŅĒMĒJAM. Šādā gadījumā PAKALPOJUMA ŅĒMĒJAM nav pienākums atlīdzināt PAKALPOJUMA SNIEDZĒJAM ar līguma laušanu radušos zaudējumus un izdevumus.

7.7. Ja pēc līguma izbeigšanas PAKALPOJUMA SNIEDZĒJA vainas dēļ netiek atbrīvotas nomātās telpas, PAKALPOJUMA SNIEDZĒJS maksā līgumsodu divkāršā nomas maksas apmērā par visu nokavēto laiku, dienas izmaksu aprēķinot proporcionāli no mēneša maksājuma.

7.8. PAKALPOJUMA ŅĒMĒJAM ir tiesības vienpusēji izbeigt Līgumu, ja Līgumu nav iespējams izpildīt tādēļ, ka Līguma izpildes laikā PAKALPOJUMA SNIEDZĒJAM ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

7.9. Citus gadījumus, kad līgums par nomu izbeidzas pirms termiņa, tā izbeigšanas, kā arī zaudējumu atlīdzināšanas kārtību nosaka Civillikuma 2168. un 2170. - 2177.panti.

**8. SEVIŠĶIE NOTEIKUMI**

8.1. Gadījumā, ja Liepājas pilsētas domes pieņemtais lēmums būtiski ietekmē līgumu, līgums tiek izbeigts, 2 (divus) mēnešus iepriekš rakstiski brīdinot PAKALPOJUMA SNIEDZĒJU.

8.2. PAKALPOJUMA SNIEDZĒJAM nav tiesību veikt telpu pārplānošanu, izdarīt tajās konstruktīvas izmaiņas un pārbūvi bez rakstiskas saskaņošanas ar PAKALPOJUMA ŅĒMĒJU.

8.3. PAKALPOJUMA SNIEDZĒJAM savā saimnieciskajā darbībā jāievēro Liepājas pilsētas domes pieņemtie saistošie noteikumi.

8.4. Ēkas fasāde netiek nodota PAKALPOJUMA SNIEDZĒJA lietošanā, un PAKALPOJUMA SNIEDZĒJAM nav tiesības to izmantot bez PAKALPOJUMA ŅĒMĒJA rakstiskas piekrišanas.

8.5. Nomas maksas lielumu var indeksēt reizi gadā, sākot ar līguma darbības otro gadu, atbilstoši Latvijas Republikas Statistikas komitejas izziņotajam inflācijas koeficientam.

8.6. PAKALPOJUMA SNIEDZĒJS līguma izpildei nodarbina kvalificētus darbiniekus (speciālistus), (Līguma 3.pielikums). Līguma izpildē nodarbināto kvalificēto personālu, par kuru PAKALPOJUMA SNIEDZĒJS sniedzis informāciju PAKALPOJUMA ŅĒMĒJAM, un kura kvalifikācijas atbilstību izvirzītajām prasībām PAKALPOJUMA ŅĒMĒJS ir vērtējis, apakšuzņēmējus, uz kuru iespējām PAKALPOJUMA SNIEDZĒJS balstījies, lai apliecinātu savu kvalifikācijas atbilstību paziņojumā par līgumu un iepirkuma dokumentos noteiktajām prasībām, pēc līguma noslēgšanas drīkst mainīt pret līdzvērtīgas vai augstākas kvalifikācijas personālu tikai ar PAKALPOJUMA ŅĒMĒJA rakstveida piekrišanu Publisko iepirkumu likuma noteiktajā kārtībā.

**9. CITI NOTEIKUMI**

9.1. Līguma grozījumi, papildinājumi, izbeigšana pirms termiņa ir iespējama tikai šajā Līgumā noteiktajā kārtībā vai Pusēm savstarpēji vienojoties, kā arī normatīvajos aktos paredzētajos gadījumos.

9.2. Līgums sastādīts latviešu valodā 2 (divos) eksemplāros, no kuriem viens atrodas pie PAKALPOJUMA ŅĒMĒJA, otrs pie PAKALPOJUMA SNIEDZĒJA. Abiem Līguma eksemplāriem ir vienāds juridisks spēks.

9.3. Jebkurš strīds, nesaskaņa vai prasība, kas izriet no Līguma, kas skar to, vai tā pārkāpšanu, izbeigšanu, vai spēkā neesamību, tiks izšķirts tiesību aktos noteiktajā kārtībā.

9.4. Vienas nedēļas laikā Pusēm savstarpēji jāinformē par savu rekvizītu- nosaukumu, adrešu u.c. maiņu.

9.5. Jebkurām izmaiņām un papildinājumiem šajā Līgumā ir juridisks spēks, ja tie izdarīti, rakstiskā veidā Pusēm vienojoties.

9.6. Ja kāds no šī Līguma nosacījumiem zaudē spēku, tas neietekmē pārējo Līguma nosacījumu spēkā esamību.

9.7. Par līgumsaistību izpildi atbildīgā persona no PAKALPOJUMA ŅĒMĒJA puses Liepājas Raiņa 6.vidusskolas direktors Kārlis Strautiņš, e-pasta adrese: [6vsk@liepaja.edu.lv](mailto:6vsk@liepaja.edu.lv), tālruņa numurs: 63484344; 22044304.

9.8. Par līgumsaistību izpildi atbildīgā persona no PAKALPOJUMA SNIEDZĒJA puses \_\_\_\_\_\_

*(amats, vārds, uzvārds)*, tālruņa numurs\_\_\_\_\_\_\_\_, e-pasta adrese\_\_\_\_\_\_\_\_\_\_\_\_.

9.9. Līgumam ir šādi pielikumi, kas ir tā neatņemama sastāvdaļa:

9.9.1. PAKALPOJUMA SNIEDZĒJA finanšu piedāvājums iepirkumā, (1.Pielikums);

9.9.2. Prasības ēdiena tehnoloģiskās kartes sastādīšanai un ēdiena ierakstīšanai ēdienkartē, (2.Pielikums);

9.9.3. Informācija par līguma izpildi, (3.Pielikums);

9.9.4. Apliecinājums par Pretendenta tehniskām un profesionālām spējām ievērot tehniskajā specifikācijā un līgumā minētos vides aspektus, (4.Pielikums);

9.9.5. Ražotāju un piegādātāju apliecinājumi, (5.Pielikums);

9.9.6. Pretendenta tehniskā aprīkojuma- iekārtu un aprīkojuma saraksts, (6.Pielikums);

9.9.7. Tabula - Informācija par produktiem, kuri atbilst NPKS, BL vai LPIA prasībām, (7.Pielikums);

9.9.9. Iepirkuma tehniskā specifikācija, (8.Pielikums);

9.9.10.Ēdināšanas bloka telpu nodošanas un pieņemšanas akts, (9.Pielikums, pievienots stājoties spēkā līguma izpildes termiņam);

9.9.11. PAKALPOJUMA SNIEDZĒJA piedāvājumā iesniegtās ēdienkartes (10.Pielikums);

9.9.12. PAKALPOJUMA SNIEDZĒJA apliecinājumi (11.pielikums).

**10. LĪGUMSLĒDZĒJU PUŠU JURIDISKĀS ADRESES UN REKVIZĪTI**

|  |  |
| --- | --- |
| PAKALPOJUMA ŅĒMĒJS | PAKALPOJUMA SNIEDZĒJS |
| **Liepājas Raiņa 6.vidusskola**  Izglītības iestādes reģistrācijas Nr. 3013900933  Adrese: Ganību iela 106, Liepāja, LV–3411  **Maksātājs:**  Liepājas pilsētas pašvaldības iestāde “Liepājas pilsētas Izglītības pārvalde”  Uliha iela 36, Liepāja, LV-3401  Reģistrācijas Nr.90000063151 |  |
| Bankas nosaukums: XXXXX  SWIFT kods: XXXXX  Norēķinu konta Nr.: XXXXXXXX | Bankas nosaukums:  SWIFT kods:  Norēķinu konta Nr.: |
| K.Strautiņš | \_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| Līguma **9.pielikums** |
|  |

**ĒDINĀŠANAS BLOKA TELPU NODOŠANAS UN PIEŅEMŠANAS AKTS**

2019.gada \_\_\_\_\_.\_\_\_\_\_\_\_\_\_\_\_\_\_\_\_\_\_\_.

Komisija, kas izveidota ar Liepājas Raiņa 6.visusskolas direktora Kārļa Strautiņa rīkojumu Nr.\_\_\_\_\_\_, šādā sastāvā (turpmāk tekstā – PAKALPOJUMA ŅĒMĒJS):

priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

un PAKALPOJUMA SNIEDZĒJS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

apliecina, ka PAKALPOJUMA ŅĒMĒJS nodod un PAKALPOJUMA SNIEDZĒJS pieņem terminētā atlīdzības lietošanā līguma 5.1.1.punktā minētās ēdināšanas bloka telpas 94,5 m²platībā ar tajās esošajām komunikācijām, par kuru kvalitāti un tehnisko stāvokli PAKALPOJUMA SNIEDZĒJAM nav iebildumu.

Šis akts sastādīts 2 (divos) eksemplāros, pa vienam PAKALPOJUMA ŅĒMĒJAM un PAKALPOJUMA SNIEDZĒJAM. Abiem šī akta eksemplāriem ir vienāds juridisks spēks. Šis akts ir neatņemama līguma sastāvdaļa.

**Pušu paraksti:**

PAKALPOJUMA ŅĒMĒJS PAKALPOJUMA SNIEDZĒJS